hotchpotch/miracl-hf-unified huggingface dataset:
రాజ్ కుమార్ (హిందీ నటుడు)
రాజ్ కుమార్ (హిందీ: राज कुमार, ఉర్దూ: راج کُمار ), కుల్బూషణ్ పండిట్ ‌గా జన్మించిన ఈయన (8 అక్టోబర్ 1926 – 3 జూలై 1996) హిందీ చలనచిత్రాలలోని ఒక భారతీయ నటుడు. రాజ్ కుమార్ 1952లో "రంగీలి"లో నటించే ముందు 1940ల చివరలో ముంబాయి పోలీసు విభాగంలో సబ్-ఇన్స్పెక్టరుగా పనిచేశారు. ఆస్కార్-ప్రతిపాదిత 1957 చిత్రం "మదర్ ఇండియా"లో నటించారు మరియు నాలుగు దశాబ్దాల పాటు విస్తరించిన వృత్తిలో ఆయన నటించారు.
అతను కుల్బూషణ్ పండిట్ ‌గా ప్రస్తుతం పాకిస్తాన్‌లో ఉన్న బలోచిస్తాన్‌లో సారస్వత్ బ్రాహ్మణకులంలో కాశ్మీరీ హిందువుగా జన్మించారు. 1940ల చివరలో అతను ముంబాయి, భారతదేశంకు తరలి వచ్చారు, అతను ఇక్కడ ముంబాయి పోలీసుశాఖలో సబ్-ఇన్స్పెక్టర్ అయ్యారు. ఆయన గాయత్రిని 1960లలో వివాహం చేసుకున్నారు, వీరిరువురికీ ముగ్గురు సంతానం కలదు, అందులో ఇద్దరు కుమారులు పురు రాజ్‌కుమార్ (ఒక బాలీవుడ్ నటుడు), పాణిని రాజ్‌కుమార్ మరియు కుమార్తె వాస్తవిక్త రాజ్‌కుమార్, ఆమె తన తొలిచిత్ర ప్రదర్శన 2006 చిత్రం "యైట్ శని"లో చేశారు.
1950ల ఆరంభంలో, అతని పేరును రాజ్ కుమార్ ‌గా మార్చుకున్నాడు, అతని పోలీసు ఇన్స్పెక్టర్ ఉద్యోగాన్ని వదిలివేసి నటనలోకి ప్రవేశించారు. అతని మొదటి నటనాప్రదర్శనను "రంగీలి" (1952)లో చేశారు. తరువాత ఐదు సంవత్సరాలు మరికొన్ని చిత్రాలలో నటించిన తరువాత ఆయన మెహబూబ్ ఖాన్ యొక్క "మదర్ ఇండియా" (1957)లో నటించారు.
ఆయన ప్రదర్శనలలో "షరారత్" (1959), "పైఘం" (1959), "దిల్ అప్నా అవుర్ ప్రీత్ పరాయీ" (1960), "ఘరానా" (1961), "దిల్ ఏక్ మందిర్" (1963), "వక్త్" (1965), "హమ్రాజ్" (1967), "నీల్ కమల్" (1968), "పాకీజా" (1972), "లాల్ పత్థర్" (1971), "హీర్ రాంజా" (1971), "హిందూస్తాన్ కీ కసం" (1973), "ఏక్ సే బడ్ కర్ ఏక్" (1976), మరియు "కర్మయోగి" (1978) ఉన్నాయి. అతను ఫిలింఫేర్ ఉత్తమ సహాయక నటుడి పురస్కారాలను "దిల్ ఏక్ మందిర్" మరియు "వక్త్" చిత్రాలకు పొందారు.
1980ల సమయంలో అతను "చంబల్ కీ కసం" (1980), "కుద్రత్" (1981), "ఏక్ నయీ పహేలి" (1984), "మర్తే దమ్ తక్" (1987), "జంగ్ బాజ్" (1989) మరియు "పోలీస్ పబ్లిక్" (1990)లలో నటించారు.
1991లో అతను దిలీప్ కుమార్‌తో కలసి "సౌదాగర్" ‌లో నటించారు. ఆయన నటించిన చివరి చిత్రం "గాడ్ అండ్ గన్" (1995).
ఆయన 69 ఏళ్ళ వయసులో జూలై 1996న మరణించారు. ఆయన కుమారుడు పురు రాజ్‌కుమార్ తొలిచిత్రం "బాల్ బ్రహ్మచారి" విడుదలకు కొన్ని నెలల ముందు ఆయన మరణించారు, ఈ చిత్రాన్ని ఆ తరువాత సంవత్సరంలో విడుదల చేశారు. ఆయన జ్ఞాపకార్థంగా దీనిని అంకితం చేయబడింది.
గుండిచ దేవాలయం
గుండిచ ఒడిషాలో పూరీకి సమీపంలో గల ఒక దేవాలయం. ప్రతి ఏటా జరిగే పూరీ జగన్నాధుని రథయాత్ర ఇక్కడి వరకు సాగుతుంది.
ఈ దేవాలయం జగన్నాధుని ఉద్యానవనం (విడిది గృహం) గా చెప్పబడుతుంది. దీనికి తగ్గట్లే చుట్టూ పచ్చని ఉద్యానవనం ఉండి మధ్యలో గుడి నిర్మించబడింది. పూరీ జగన్నాధుని ప్రధాన ఆలయం నుండి ఇది దాదాపు మూడు కిలోమీటర్ల దూరంలో ఉంది. ఈ రెండొ ఆలయాలు బడా దండా గా పిలువబడే రథయాత్రా మార్గానికి చెరో చివర ఉన్నాయి.
గంటి ప్రసాదం
గంటి ప్రసాదం గా పిలువబడే గంటి ప్రసాదరావు నక్సలైటు నాయకుడుగా మరిన కవి. 1947, ఏప్రిల్ 28న విజయనగరం జిల్లా, బొబ్బిలిలో జన్మించాడు. 2011 సంవత్సరంలో మావోయిస్టులు ఒడిషా రాష్ట్రం లోని మల్కాన్‌గిరి జిల్లా కలెక్టరును బంధించినపుడు ప్రభుత్వం విడుదల చేసిన ఖైదీలలో గంటి ప్రసాదం ఒకరు.
జూలై 4, 2013 న, నెల్లూరులో 65 సంవత్సరాల వయస్సులో ఇతను హత్యకు గురయ్యాడు. దుండగులు అతి పాశవికంగా ఇతడిని కాల్చి ఆపైన కత్తితో మెడపై నరకడంతో తీవ్రంగా గాయపడి చికిత్స పొందుతూ ప్రాణాలు విడిచాడు.
అమరవీరుల స్మారక దినం సందర్భంగా నెల్లూరు నగరంలోని టౌన్‌హాల్లో జూలై 4, 2013 న గురువారం సంస్మరణ సభను బంధుమిత్రుల కమిటీ సభ్యులు ఏర్పాటు చేశారు.ఈ సభకు గంటి ప్రసాద్‌తోపాటు ఆ కమిటీ అధ్యక్షురాలు బి.అంజనమ్మ, కమిటీ సభ్యులు నరసన్న తదితరులు హాజరయ్యారు. అయితే ఆరవింద్ నగర్ లోని ఆసుప్రతిలో చికిత్స పొందుతోన్న దివంగత మావోయిస్ట్ నేత సోదరిని పరామర్శించారు. అనంతరం ఆయన తిరిగి వెళ్తున్న సమయంలో కొందరు గుర్తు తెలియని వ్యక్తులు ఆయనపై దాడి చేసి తీవ్రంగా గాయపరిచారు. దాంతో ఆయన్ని నెల్లూరులోని నారాయణ సూపర్ స్పెషాలటీ ఆసుపత్రికి తరలించారు. అయితే ఆయన అక్కడ చికిత్స పొందుతూ జూలై 5 అర్థరాత్రి 1:30 నిమిషాలకు మృతి చెందాడు.
పింజివాక్కం
పింజివాక్కం తమిళనాడు రాష్ట్రం తిరువళ్ళూరు జిల్లా తిరువళ్ళూరు తాలూకాకు చెందిన గ్రామం. ఇది వ్యవసాయ ఆధారిత గ్రామం. చెన్నై నుండి కంచి మార్గంలో 50 అడుగుల రహదారికి దక్షిణంగా అర కిలోమీటరు దూరంలో కూవం ఏరుకు దక్షిణంగా ఉన్న చిన్నగ్రామం ఇది. వ్యవసాయం తప్ప గ్రామంలో ఇతర ఉపాధి వసతులు లేవు. ఉపాధి కొరకు ప్రజలు పరిసర ప్రాంతాలకు వస్తూ పోతూ ఉంటారు.
ఈ గ్రామంలో ప్రధానంగా వరి, వేరుశనగ పండిస్తారు. ఒకప్పుడు ఇచ్చట పూలతోటలు వేసేవారు.ఇచ్చట వంకాయలు, బెండకాయలు, గోంగూర, ముల్లంగి, పచ్చి మిరపకాయలు మొదలైన కూరగాయలు పండిస్తారు.
ఈ గ్రామంలో ప్రభుత్వ ప్రాథమిక పాఠశాల మాత్రమే ఉంది. విద్యార్థులు ఆంగ్లమాధ్యమంలో చదవడానికి కాన్‌వెంటు చదువు కొరకు గ్రామానికి 2 కిలోమీటర్ల దూరంలో ఉన్న కడంబత్తూరుకు వెళుతుంటారు. అక్కడ మాత్రమే కాన్‌వెంటులు ఉన్నాయి. అలాగే ఐదవ తరగతి తరువాత కాన్‌వెంటు చదువుకు తిరువళ్ళూరుకు వెళ్ళాలి. అలాగే ఉన్నత పాఠశాల చదువులకు పుదుమావిలంగై మరియు కడంబత్తూరుకు వెళ్ళాలి. పుదువిలంగైలో 8వ తరగతి వరకు చదవడానికి వీలైన మాధ్యమిక పాఠశాల ఉంది. కడంబత్తూరులో ప్లస్ టూ వరకు చదవగలిగే ఉన్నత పాఠశాల మాత్రమే ఉంది. కాలేజ్ చదువులకు సమీపంలో ఉన్న పట్టాభిరాం మరియు చెన్నైకు వెళ్ళాలి. పాలిటెక్నిక్ వంటి సాంకేతిక విద్యా సౌకర్యం సమీపంలోని వేపంపట్టిలో ఉంది.
ఇచ్చట శివాలయం, వినాయకుని ఆలయం, రామాలయం, గ్రామదేవతలు ఐన ఎట్టమ్మ, మారేమ్మ దేవాలయాలు ఉన్నాయి. పురాతనమైన శివాలయానికి శైవ బ్రాహ్మణులు పూజాధికాలు ఉత్సవాలు నిర్వహిస్తుంటారు. శివునికి జరిపించే సకల విధమైన పూజలు నిర్వహిస్తుంటారు. పూజారికి ఆలయం వెలుపల గృహవసతి చేయబడి ఉంది. వాలాయమ్మ విగ్రహం పూజారి ఇంట్లోనే ఉంటుంది. అమ్మవారి నిత్యపూజాధికాలు విధిగా నిర్వహించబడుతుంటాయి. ఆర్యవైశ్యుల చేత నిర్మించబడిన రామాలయం ఉంది. ఇక్కడ విగ్రహ ప్రతిష్ఠ లేదు. ఆర్యవైశ్యులు ఈ ఆలయంలో ప్రతి ముక్కోటి ఏకాదశికి ఉత్సవం నిర్వహిస్తుంటారు. గ్రామదేవత అయిన ఏట్టెమ్మ మరెమ్మలకు ఇక్కడ వేసవికాలంలో వైభవోపేతంగా జాతర నిర్వహించబడతాయి. ప్రతి సంవత్సరం గ్రామదేవతకు సామూహికంగా పొంగలి పెడతారు. ఇక్కడ కన్యకలకు ఒక అలయం ఉంది. ఆ అలయానికి పైకప్పు ఉండదు. ఈ ఆలయంలో కూడా సాముహికంగా పొంగలి నైవేద్యంగా పెట్టి పుజాదికాలు చేస్తుంటారు. గ్రామదేవత ఆలయాలలో పూజను పండారీలు నిర్వహిస్తారు.ఇచ్చట త్రాగునీటి సరపరా, విద్యుత్ దీపాల వసతి ఉంది. గ్రామంలోని వీదులన్నింటికి సిమెంటు రోడ్డులు ఉన్నాయి.ఇచ్చట రైసు మిల్లు ఉంది.రేషన్ దుకాణం ఉంది.
అవసరానికి లభించేలా చిన్నతరహా చిల్లవస్తువుల దుకాణాలు ఉన్నాయి. 
ఇచ్చటకు మినీ బసుల వసతి ఉంది. ఆటోలు, కాన్వెంట్ వ్యానులు, బాడుగ కారులు ఉన్నాయి.
వైద్యవసతి లేదు. వైద్య అవసరాలకు సమీపంలో ఉన్న కడబత్తూరుకు వెళ్ళాలి. అక్కడ ప్రభుత్వ వైద్యులు మాత్రం కొన్ని ప్రత్యేక సమాయలో కంసల్టింగ్ మాత్రం చేస్తారు. అక్కడ ప్రభుత్వేతర వైద్యుల ఆసుపత్రులు ఉన్నాయి. చిన్న అవసరాలకు పడకల వసతి ఉన్న ఆసుపత్రి ఉంది. ప్రభుత్వ ఆసుపత్రి వైద్యసహాయానికి జిల్లా కేంద్రమైన తిరువళ్ళూరు మరియు పేరంబాకం గ్రామాలలో ఆసుపత్రులు ఉన్నాయి.
గ్రామదేవత జాతర ఈగ్రామ ప్రత్యేకత.
అద్దంకి అనంతరామయ్య
అద్దంకి అనంతరామయ్య, రామ్@శృతి.కామ్ అనే నవలను రాసి కినిగె  ద్వారా విడుదల చేశాడు.
ఈ బుక్తో ముందడుగు వేసిన కుర్ర రచయిత. హైదరాబాదులో ఎంటెక్ పూర్తి చేయగానే మహీంద్ర సత్యంలోసాఫ్ట్ వేర్ ఉద్యోగమొచ్చింది. 2010 లో సొంతంగా ఓ బ్లాగు  సృష్టించి మనస్సులోని భావాలను అందులో కూర్చేవాడు.
చదివిన మిత్రులు నవల రాయమని ప్రోత్సహించటంతో, రామ్@శృతి.కామ్ అనే నవలను రాశాడు. బ్లాగులో కబుర్లు రాసే కుర్రాడు ఇప్పుడు కొత్త రచయితగా మారాడు. 
వేగంగా అమ్ముడవుతున్న తెలుగు ఈ పుస్తకాలల్లో మొదటి మూడింటిలో స్థానం సంపాదించింది ఈ నవల. దానితో, రాసిన తొలి నవలతోనే విజయాన్ని అందిపుచ్చుకున్నాడు
రామ్@శృతి.కామ్
బ్లాగు చిరునామా
ఈనాడు దినపత్రిక, 'ఈ-తరం' సంచిక
అచ్యుత పీషరటి
అచ్యుత పీషరటి (c. 1550 త్రిక్కదియూర్, తిరూర్, కేరళ, భారతదేశం – 7 July 1621 కేరళ లో) సంస్కృత వ్యాకరణ పండితుడు, జ్యోతిష శాస్త్రవేత్త, ఖగోళ శాస్త్రవేత్త మరియు భారతీయ గణిత శాస్త్రవేత్త. ఈయన జ్యేష్టదేవుడు వద్ద అధ్యయనం చేశాడు. ఈయన కేరళ లోని మాధవుడు స్థాపించిన కేరళ లోని ఖగోళ మరియు గణిత పాఠశాల యొక్క సభ్యులు.
ఆయన తన శిష్యుడు అయిన యొక్క భక్తిరస పద్యం "నారాయణీయం"ను కూర్పు చేయడంలో ప్రముఖ పాత్ర వహించాడు.
ఆయన ఎక్లిప్టిక్ ను తగ్గించు విధానాన్ని కనుగొన్నాడు. ఈయన "స్పుత నిర్ణయ", "రాశి గోళ స్తూప నీతి" ("రాశి" అనగా రాశి చక్రము, "గోళ" అనగా గోళము, మరియు "నీతి" అనగా "నియమం"), "కరణోత్తమ" (1593) మరియు "ఉపారాగక్రియక్రమ" అనే నాలుగు అధ్యాయాల గ్రంథమును సూర్య, చంద్ర గ్రహణాలపై రాశారు.పీషరటి రచ్చగొట్టి సంచరించే "నారాయణుని" నుండి ప్రార్థన మరియు మతపరమైన విధానాల బ్రాహ్మణ యొక్క విధులు చేపట్టారు. ఈయన "నారాయణుని" తన శిష్యునిగా స్వీకరించాడు. తర్వాత పీషరటి పక్షవాతంలో కోలుకోలేనపుడు, తన ప్రియమైన గురువుతో నొప్పి భరించలేక పోతున్న పరిస్థితులలో ఆయన గురుదక్షిణ క్రింద ఆయన యొక్క వ్యాధిని స్వయంగా తీసుకొన్నారు. దీని ఫలితంగా పీషరటి కోలుకున్నాడని చెప్పబడింది. కానీ ఏ వైద్యం నారాయణుని రోగాన్ని నయం చేయలేకపోయింది. చివరి ప్రయత్నంగా నారాయణుడు గురువాయూర్ వెళ్ళి అచట "తుంచత్తు రామానుజన్ ఎజ్‌తాచన్" అనే గొప్ప "గురువాయూరప్పన్"యొక్క భక్తుని తన రోగాన్ని తగ్గించే విధానాన్ని తెలియజేయమని ప్రార్థించాడు. "తుంచత్తు రామానుజన్ ఎజ్‌తాచన్" ఆయనకు మహావిష్ణువు అవతారాలను మత్స అవతారంతో ప్రారంహించి పద్య రచన చేయమని సలహానిచ్చాడు. నారాయణుడు అందమైన శ్లోకాలను విష్ణు అవతారాలపై వ్రాసి "గురువారప్పన్" యొక్క కృపకు పాత్రుడయ్యాడు. దీని ఫలితంగా ఆయన ఆరోగ్యవంతుడయ్యాడు.
నారాయణుడు వ్రాసిన శ్లోకములను నారాయణీయం అని పేరు. ఆయన తన నారాయణీయం గ్రంధాన్ని తన గురువు అయిన గురువాయురప్పన్ కు అంకితం యిచ్చి ఆ యిచ్చిన దినాన్ని "నారాయణీయం దినం" గా వేడుక జరుపుకుంటున్నారు.
కమలాకరుడు
కమలాకరుడు (1616-1700), భారతీయ ఖగోళ శాస్త్రవేత్త మరియు గణిత శాస్త్రవేత్త. ఈయన గోదావరి నది ఉత్తర తీర ప్రాంత గ్రామం అయిన గోలగ్రామంలో పండితుల కుటుంబం నుంచి వచ్చినవారు. ఆయన తండ్రి "నరశింహ" యొక్క జనన సంవత్సరం 1586 .కమలాకరుని యొక్క యిద్దరు సోదరులు కూడా ఖగోళ, గణిత శాస్త్రవేత్తలు. వారు దివాకరుడు (జననం.1606), మరియు రంగనాథుడు. కమలాకరుడు తన పెద్ద సోదరుడు దివాకరుడు వద్ద నుండి ఖగోళ శాస్త్ర విద్యను అభ్యసించాడు. దివాకరుడు ఖగోళ శాస్త్రం పై ఐదు విశేష రచనలు చేశారు. ఆయన కుటుంబం తర్వాత కాలంలో వారణాశికి వలస పోయారు.
కమలాకరును ప్రధాన రచన "సిద్ధాంతతత్వవివేక". ఈ గ్రంథం 1658 లో వారణాశిలో వ్రాయబడి సుందర ద్వివేది ద్వారా వారణాసి సిరీస్ ద్వారా ప్రచురింపబడింది. ఈ రచనలో 13 అధ్యాయాలు ఉన్నాయి.వీటిలో 3,024 శ్లోకములున్నవి. ఈ గ్రంథం సమయాన్నికొలిచే ప్రమాణాలు, గ్రహాల చలన నియమాలు, గ్రహాల యొక్క యదార్థ అక్షాంశాలు, భ్రమణానికి సంబంధించిన మూడు సమస్యలు, గ్రహాల వ్యాసాలు మరియు వాటి మధ్య దూరాలు, భూమి యొక్క ఛాయలు, చంద్రుని కళలు, సూర్య మరియు చంద్ర గ్రహణాలు, సూర్యుడు యొక్క డిస్క్ చుట్టూ గ్రహాల ప్రయాణాలు, చంద్రుని మరియు సూర్యుని పటాలు, గొప్ప సమస్యలు, వ్రాయబడ్డాయి.
ఆయన యితర రచనలు సేసవసాన మరియు సౌరవసానను కలిగియున్నాయి. కమలాకరుడు ప్రముఖ రచయిత మునీశ్వరుని రచన అయిన సిద్ధాంత సార్వభౌమను వ్యతిరేకించాడు.
కమలాకరుడు ప్రతిపాదించిన ధృవ నక్షత్రం కచ్చితంగా దృవాన్ని సూచిస్తుందనే భావనను నూతన తరం తప్పుగా అర్థం చేసుకుంది. కానీ ఈ ఆలోచన మొదటిసారిగా వేదవ్యాసుడు వ్రాసిన బ్రహ్మాండ పురాణం మరియు మత్స పురానం లలో వ్రాయబడింది.
"uttAnapAda-putro-asau meDhibhooto dhruvo divi |
sa hi bhraman bhtaamayate nityam chandraadityau grahaiH saha||"
బలిరెడ్డి పృథ్వీరాజ్
బలిరెడ్డి పృధ్వీరాజ్ ఒక తెలుగు సినీ నటుడు. ఎక్కువగా హాస్యపాత్రలు, కొన్ని ప్రతినాయక పాత్రలు పోషించాడు. ఇప్పటివరకు దాదాపు 75 చిత్రాలకు పైగా నటించాడు. 1993లో ఇ. వి. వి సత్యనారాయణ దర్శకత్వంలో రాజేంద్రప్రసాద్ హీరోగా వచ్చిన ఆ ఒక్కటీ అడక్కు సినిమాలో మొదటి సారిగా నటించాడు. కృష్ణవంశీ ఖడ్గం సినిమాలో "30 ఇయర్స్ ఇండస్ట్రీ ఇక్కడ" అనే డైలాగుతో హాస్యనటుడిగా మంచి ప్రాచుర్యం పొందాడు. గోపీచంద్ హీరోగా వచ్చిన లౌక్యం సినిమాలో బాయిలింగ్ స్టార్ బబ్లూ పాత్ర కూడా ఇతనికి మంచి పేరు తెచ్చిపెట్టింది.
పృథ్వీరాజ్ స్వస్థలం పశ్చిమ గోదావరి జిల్లా, తాడేపల్లి గూడెం. తండ్రి బలిరెడ్డి సుబ్బారావు వృత్తి రీత్యా రైల్వేలో పార్సిల్ మాస్టర్. ప్రవృత్తి రీత్యా నటుడు. ఆయన మోహన్ బాబు, సత్యనారాయణ, ప్రభాకర్ రెడ్డి లాంటి వారితో కలిసి సుమారు 60 సినిమాల్లో నటించాడు. పృథ్వీ చిన్నప్పుడు క్రికెట్ బాగా ఆడేవాడు. ప్రముఖ దర్శకుడు కృష్ణవంశీ ఇల్లు వీళ్ల వీధిలోనే ఉండేది. సినిమాలమీద మక్కువతో పృథ్వీ తండ్రి చెన్నైలోనే స్థిరపడ్డాడు. కానీ పృథ్వీ తల్లి ఇక్కడే ఉండిపోయి తాను చిన్న ఉద్యోగం చేసి ఆ సంపాదనతో అతన్ని చదివించింది. డిగ్రీ పూర్తయిన తర్వాత ఆటగాళ్ళకు కేటాయించిన కోటాలో అతనికి ఆంధ్రా విశ్వవిద్యాలయంలో ఎం. ఏ ఎకనామిక్సులో సీటు వచ్చింది. అక్కడ ఉన్నప్పుడే సముద్ర తీరం వెంబడి కొన్ని సినిమా చిత్రీకరణలు చూసి వాటి మీద ఆసక్తి మొదలైంది. ఒకసారి కాలేజీలో సాంస్కృతిక సంఘానికి అధ్యక్షుడిగా ఉన్నప్పుడు నాన్నతో నటుడు ప్రభాకర్ రెడ్డితో ఉన్న పరిచయాన్ని ఉపయోగించుకుని ఆయన్ని అతిథిగా తీసుకువచ్చాడు. ఆయన పృథ్వీ రూపు రేఖల్ని చూసి పీజీ పూర్తయిన తర్వాత సినిమాల కోసం చెన్నై రమ్మన్నాడు.
పృథ్వీరాజ్ కు ఇద్దరు పిల్లలు. ఒక అమ్మాయి, ఒక అబ్బాయి. ఇద్దరికీ పెళ్ళిళ్ళయ్యాయి. అబ్బాయి టెక్ మహీంద్రాలో పనిచేస్తున్నాడు.
1992 లో ప్రభాకర్‌రెడ్డి సలహా మేరకు పీజీ పూర్తి కాగానే చెన్నై వచ్చేశాడు. మొదట్లో ఆయన ఓ హోటల్లో రిసెప్షన్ మేనేజరుగా ఉద్యోగం ఇప్పించాడు. కానీ అందులో ఉన్నంతకాలం సినిమా అవకాశాలు ఏవీ రావడం లేదని సినిమా దర్శకుల్ని ఇంటర్వ్యూ చేసే అవకాశం వస్తుందని సిటీ కేబుల్లో చేరాడు. ఒకరోజు ఈ. వి. వి సత్యనారాయణ తన సినిమాకు నటులకోసం అన్వేషిస్తున్నారని తెలుసుకుని ఆయన్ను కలుసుకున్నాడు. అందులో ఒక బ్యాంకు మేనేజరు పాత్రకు అతను సరిపోతాడని భావించి దానికి ఎంపిక చేశాడు. అలా ఆ ఒక్కటీ అడక్కు చిత్రంలో రావు గోపాలరావు మేనల్లుడిగా సినీరంగ ప్రవేశం చేశాడు. ఆ సినిమా చిత్రీకరణ సమయంలో రావుగోపాలరావు తో కలిసి నలభై రోజుల పాటు ఉన్నాడు.
ఆ ఒక్కటీ అడక్కు సినిమా తర్వాత వెంటనే ఏమీ అవకాశాలు రాలేదు. చిన్న చిన్న పాత్రలు వచ్చినా అవి కెరీర్ కు పెద్దగా ఉపయోగపడలేదు. కొన్ని రోజులు సినిమాలకు తనకి సరిపడవని ఇంటికి వెళ్ళి ఆశ చావక మళ్ళీ చెన్నైకి వచ్చేసేవాడు. అదే సమయంలో తన తల్లి చనిపోవడంతో కొన్నాళ్ళు కుంగిపోయాడు. అప్పుడే కృష్ణవంశీ సింధూరం అనే సినిమా చేస్తున్నాడని తెలిసి అందులో ఓ నక్సలైటు పాత్ర సంపాదించాడు. తర్వాత చంద్రలేఖ, ఇడియట్, సముద్రం లాంటి సినిమాల్లో చెప్పుకోదగ్గ పాత్రలు లభించాయి. ఖడ్గం సినిమాలో కృష్ణవంశీ సృష్టించిన "థర్టీ ఇయర్స్.. థర్టీ ఇయర్స్ ఇండస్ట్రీ ఇక్కడ" అనే డైలాగుతో ప్రేక్షకులను నవ్వుల్లో ముంచెత్తడంతో ఇతడికి ప్రేక్షకుల్లో మంచి గుర్తింపు ఏర్పడింది. తర్వాత వచ్చిన పోకిరి, ఢీ, రెడీ, కిక్, దూకుడు, గబ్బర్ సింగ్ లాంటి సినిమాల్లో మంచి పేరున్న పాత్రలు లభించడంతో అతనికి స్టార్ కమెడియన్ గా మంచి గుర్తింపు లభించింది. లౌక్యం సినిమాలో ఆయన పోషించిన బాయిలింగ్ స్టార్ బబ్లూ పాత్ర కూడా అతనికి మంచి పేరు తెచ్చింది.
మధ్యలో మూడేళ్ళు సినిమా అవకాశాలు తక్కువగా ఉన్నపుడు బాపు దర్శకత్వంలో ఈటీవీలో ప్రసారమైన సీరియల్లో ఏడేళ్ళపాటు ఇంద్రుడు, దుర్యోధనుడు లాంటి అనేక పాత్రల్లో నటించాడు.
శ్రీఆంజనేయం
శ్రీఆంజనేయం 2004 లో విడుదలైన సోషియో ఫాంటసీ తెలుగు చిత్రం.
రామాపురం అనే గ్రామంలో ఒక సివిల్ ఇంజనీరు (ప్రకాష్ రాజ్) సీతమ్మ తల్లి డ్యాం అనే ఆనకట్టను కట్టడానికి ప్రభుత్వం నియమిస్తుంది. ప్రాంతీయంగా ప్రాబల్యం ఉన్న ఓ రాజకీయ నాయకుడు బ్రహ్మం (పిల్ల ప్రసాద్) దాన్ని అడ్డుకుంటాడు. ఆ ఇంజనీరు బెదిరింపులకు లొంగకపోవడంతో బ్రహ్మం అతన్ని, అతని భార్యను చంపిస్తాడు. వారిద్దరి కొడుకు అంజి (నితిన్) అనాథ అవుతాడు. అతన్ని ఆ ఊరి రామాలయ పూజారి (చంద్రమోహన్) తో పాటు మిగతా గ్రామస్తులు అతన్ని పెంచి పెద్ద జేస్తారు. అంజి చిన్నప్పటి నుంచి ఆంజనేయుడికి వీరభక్తుడు.
బ్రహ్మానికి ఆ ఊర్లో 100 ఏళ్ళ పురాతనమైన గుడి అడుగున గ్రానైటు శిలలు ఉన్నాయని తెలిసి ఆ గుడిని కూల్చేసి వేరే దగ్గర కొత్త దేవాలయం నిర్మించాలని చూస్తుంటాడు. అంజి దాన్ని అడ్డుకోవాలని ప్రయత్నిస్తాడు కానీ బ్రహ్మం దగ్గరున్న గూండాలను చూసి భయపడుతుంటాడు. ఒక రోజు ఆంజనేయ స్వామి (అర్జున్) మారు వేషంలో అంజి కర్తవ్యాన్ని గురించి చెప్పడానికి వస్తాడు. అతన్ని అప్పటి దాకా ఆగిపోయిన సీతమ్మ తల్లి డ్యాం ను మళ్ళీ ప్రారంభించేలా అతన్ని ప్రోత్సహిస్తాడు. ఈ ప్రయత్నంలో బ్రహ్మం మనుషులు అతన్ని అనేకరకాలుగా అడ్డుకుంటూ ఉంటారు. వారందరినీ ఎదుర్కొని అంజి తన కర్తవ్యాన్ని ఎలా నెరవేర్చాడన్నది మిగతా కథ.మణిశర్మ స్వరపరచిన ఈ సినిమా పాటలు మారుతి మ్యూజిక్ కంపెనీ ద్వారా విడుదలయ్యాయి.
జీడిపల్లె
జీడిపల్లె, తెలంగాణ రాష్ట్రంలోని ఆదిలాబాద్ జిల్లా బోథ్ మండలానికి చెందిన గ్రామం. 
ఇది భోధ్ కు మూడు కిలోమీటర్ల దూరంలో ఉంది
నువ్వా నేనా (2012 సినిమా)
నువ్వా నేనా 2012 లో విడుదలైన హాస్య ప్రధాన తెలుగు చిత్రము.
యతి వృషభుడు
యతివృషభుడు లేదా జడివసహ జైన మతస్థుడైన ప్రాచీన భారతీయ గణితశాస్త్రవేత్త. ఇతను క్రీ. శ 6వ శతాబ్దానికి చెందిన వాడని భావిస్తున్నారు. ఆర్యభట్ట, బ్రహ్మగుప్తుల మధ్య కాలానికి చెందిన ఈయన తిలోయపన్నత్తి అనే గణిత, ఖగోళ శాస్త్ర గ్రంథాన్ని రాశాడు. ప్రాకృత భాషలోని ఈ గ్రంథం, విశ్వశాస్త్రం లేదా కాస్మాలజీ, ని గుఱించి జైన మత, వేదాంత దృక్కోణంలో వివరిస్తుంది. ఇందులో దూరాలని, కాలాన్ని కొలిచే వివధ కొలతలు వివరించబడ్డాయి. అనంతం, గుఱించి అనేక ప్రతిపాదనలు కూడా తిలోయపన్నత్తిలో ఉన్నాయి.
ఉపగ్రహ వాహక నౌక
ఉపగ్రహ వాహక నౌక (ఇంగ్లీషు : Satellite Launch Vehicle, హిందీ: उपग्रह प्रक्षेपण यान), కృత్రిమ ఉపగ్రహాలను ప్రయోగించే స్వదేశీ పరిజ్ఞానాన్ని అభివృధ్ధి చేసేందుకు, భారతీయ అంతరిక్ష పరిశోధనా సంస్థ, 1970లలో చేపట్టిన ప్రాజెక్టు. ఈ ప్రాజెక్టు హెడ్ గా ఎ.పి.జె అబ్దుల్ కలాం ఉండేవాడు. SLV నిర్దేశిత లక్ష్యం 400 కి.మీ ఎత్తు. దాని పేలోడు సామర్థ్యం 40 కేజీలు
ఇది ఘన ఇంధనంతో నడిచే మోటరు గల, నాలుగు దశల రాకెట్టు. SLV/SLV-3 యొక్క మొదటి ప్రయోగం 1979 ఆగస్టు 10 న శ్రీహరికోట నుండి జరిగింది. ఘన ఇంధనంతో పనిచేసే నాలుగు దశల ఈ ఉపగ్రహం బరువు 17 టన్నులు, ఎత్తు 22 మీటర్లు, పేలోడ్ బరువు 40కిలోలు SLV యొక్క చివరి ప్రయోగం, 1983 ఏప్రిల్ 17 న జరిగింది. తర్వాతి తరానికి చెందిన ASLV నిర్మాణానికి SLV-3 ప్రధాన భూమికని ఏర్పరచింది.
నాలుగు SLV ప్రయోగాలూ, షార్ లోని ఒకే ప్రయోగ వేదిక (Launch pad) నుండి జరిగాయి. చివరి SLV ప్రయోగం తరువాత ఆ ప్రయోగ వేదిక వదిలి వేయబడింది.
సంవర్ధిత ఉపగ్రహ వాహక నౌక
సంవర్ధిత ఉపగ్రహ వాహక నౌక (ఇంగ్లీషు : Augmented Satellite Launch Vehicle / Advanced Satellite Launch Vehicle, హిందీ : संवर्धित उपग्रह प्रक्षेपण यान ), అనేది భూ నిమ్న కక్ష్యలోకి 150కేజీల ఉపగ్రహాలను ప్రక్షేపించేందుకై భారతీయ అంతరిక్ష పరిశోధనా సంస్థ అభివృధ్ధి చేసిన ఐదు అంచెల, ఘన - ఇంధన రాకెట్టు. భూ స్థిర కక్ష్యలోకి ఉపగ్రహాలను ప్రక్షేపించే పరిజ్ఞానం కోసం భారతదేశం, 1980లలో ఈ ప్రాజెక్టును చేపట్టింది. దీని రూపకల్పన ఉపగ్రహ వాహక నౌక మీద ఆధారపడి జరిగింది. PSLV మరియు ASLV ప్రాజెక్టులను ఒకేసారి జరపడానికి భారతదేశం వద్ద తగినన్ని నిధులు లేక ఈ ప్రాజెక్టుని పూర్తిగా విరమించుకున్నారు. 
పైకి కదులుతున్నప్పుడు ASLV, 92780 kgf ల తోపుడు శక్తిని ఇవ్వగలదు. 41,000 కేజీల బరువున్న ఈ రాకెట్టు పొడవు 23.5 మీ, మరియు ప్రధాన అంతర్భాగ వ్యాసం 1 మీ
అన్ని ASLV ప్రయోగాలూ షార్ నుండే జరిగాయి. ASLV కోసం వాడిన ప్రయోగ వేదిక, SLV కోసం వాడబడి, అటుపైన వదిలివేసిన ప్రయోగ వేదిక వద్దనే ఏర్పరచ బడింది.
అద్దిస్ అబాబా
అడీస్ అబాబా ఇథియోపియా దేశ రాజధాని.
నితిన్
నితిన్ (జ: 1983 మార్చి 30) ఒక ప్రముఖ తెలుగు సినీ నటుడు. ఇతని తండ్రి సుధాకర్ రెడ్డి నైజాం ప్రాంతంలో ప్రముఖ సినీ పంపిణీదారు. అప్పటి ఆంధ్రప్రదేశ్ రాష్ట్రంలోని నిజామాబాద్కి చెందిన నితిన్ తెలంగాణా ప్రాంతం నుంచి చలనచిత్రసీమలోకి అడుగుపెట్టిన అతికొద్ది నటుల్లో ఒకరిగా తరచూ వ్యవహరించబడుతుంటాడు. తేజ దర్శకత్వంలో విడుదలైన జయం సినిమాతో తెరంగేట్రం చేసి దిల్, సై, ఇష్క్, గుండె జారి గల్లంతయ్యిందే వంటి విజయవంతమైన చిత్రాల్లో నటించాడు.
నితిన్ తండ్రి సుధాకర్ రెడ్డి ప్రముఖ సినీ పంపిణీదారుడు కావడంతో ఇంట్లో ఎప్పుడూ సినిమా వాతావరణం మధ్యనే పెరిగాడు. నచ్చిన సినిమాను కనీసం రెండు సార్లైనా చూసేవాడు. చిన్నప్పుడు చిరంజీవి, పవన్ కల్యాణ్ లను అతని అభిమాన నటులు. కరుణాకరన్ దర్శకత్వంలో పవన్ కల్యాణ్ కథానాయకుడుగా వచ్చిన తొలిప్రేమ సినిమా చూసి తనకు కూడా నటించాలనే కోరిక కలిగింది. కరుణాకరన్ కూడా తన తండ్రికి మంచి స్నేహితుడు కావడంతో తరచూ వాళ్ళ ఇంటికి వస్తూ పోతూ ఉండేవాడు.
ఒక రోజు తన స్నేహితులతో కలిసి నువ్వు నేను సినిమా చూడటానికి వెళ్ళాడు. అక్కడ ఆ సినిమా దర్శకుడు తేజ అతన్ని చూసి జయం సినిమాలో హీరోగా అవకాశమిచ్చాడు. 2002 లో విడుదలైన జయం సినిమా మంచి విజయం సాధించింది. తర్వాత వి. వి. వినాయక్ దర్శకత్వంలో వచ్చిన దిల్, ఎస్. ఎస్. రాజమౌళి దర్శకత్వంలో వచ్చిన సై సినిమాతో మంచి పేరు సంపాదించుకున్నాడు. 2005 నుంచి 2011 దాకా వైఫల్యాలు ఎదుర్కొన్నాడు. 2012 లో వచ్చిన ఇష్క్ సినిమాతో మళ్ళీ విజయాల బాట పట్టాడు.
భూ నిమ్న కక్ష్య
2000 కి.మీ ఎత్తు లేదా అంతకన్నా తక్కువ ఎత్తులో ఉండే కక్ష్యలని భూ లఘుకక్ష్య (ఇంగ్లీషు: Low Earth orbit -LEO) లేదా భూ నిమ్న కక్ష్య గా వ్యవహరిస్తారు. 200 కి.మీ కన్నా తక్కువ ఎత్తులోని ఉపగ్రహాల కక్ష్యా పతనంని కూడా లెక్కలోని తీసుకొంటే, భూ.ల.క నిర్వచనంగా అందరూ అంగీకరించేది, "భూ ఉపరితలం పైన 160 కి.మీ ఎత్తు (భ్రమణ కాలం - 88 నిమిషాలు) నుండి 2000కి.మీ ఎత్తు (భ్రమణకాలం - 127 నిమిషాలు) లో ఉపగ్రహాలు పరిభ్రమించే కక్ష్య".అపోలో చంద్రయాత్ర తప్పితే, మానవ సహిత రోదసీయాత్రలన్నీ భూ.ల.క లోనే జరిగాయి. మానవసహిత అంతరిక్ష స్థావరాలతో సహా, కృత్రిమ ఉపగ్రహాలలో చాలావరకూ భూ.ల.క లోనే ఉన్నాయి. 
ఈ కక్ష్యలలోని వస్తువులు కక్ష్య ఎత్తును బట్టి థెర్మోస్ఫియరు (approximately 80–500 km up) లేదా ఎక్జోస్ఫియరు (approximately 500 km and up) లోని వాయువుల వలన వాతావరణ గుంజుబాటు (డ్రాగ్) కు లోనవుతాయి. ఈ కారణం చేత ఉపగ్రహాలను 300 కిమీల లోపు కక్ష్యల్లో ఉంచరు. సాధారణంగా నిమ్న కక్ష్యల్లోని వస్తువులు దట్టమైన వాతావరణానికి, అంతర వాన్ అల్లెన్ బెల్టుకూ మధ్య భూ పరిభ్రమణం చేస్తూ ఉంటాయి.
భూ నిమ్న కక్ష్యలో ఉండే ఉపగ్రహాలు కక్ష్యలో స్థిరంగా ఉండేందుకు అవసరమైన కనీస కక్ష్యావేగం 7.8 కిమీ/సె. కక్ష్య ఎత్తు పెరిగే కొద్దీ ఈ వేగం తగ్గుతూ ఉంటుంది. 200 కిమీల వర్తుల కక్ష్యకు ఉండాల్సిన వేగం 7.79 కిమీ/సె, 1500 కిమీల కక్ష్యకు ఇది 7.12 కిమీ/సె. భూ నిమ్న కక్ష్యను చేరేందుకు అవసరమైన డెల్టా-వి 9.4 కిమీ/సె వద్ద మొదలౌతుంది. వాతావరణ గుంజుబాటు, గురుత్వాకర్షణ శక్తి కారణంగా మరో 1.3–1.8 కిమీ/సె అదనంగా అవసరమౌతుంది. ఆ వేగంతో ప్రయాణిస్తే, వాహకనౌక నిమ్న కక్ష్యలోని సాధారణ కక్ష్యావేగం 7.8 కిమీ/సె కు చేరగలుగుతుంది.
భూమధ్యరేఖా నిమ్న కక్ష్యలు (ELEO) భూ నిమ్న కక్ష్యల్లో అంతర్భాగం. ఈ కక్ష్యలు భూమధ్య రేఖ నుండి అతి తక్కువ వంపుతో (భూమధ్యరేఖా తలానికి, కక్ష్యకూ మధ్య ఉండే కోణం) ఉంటాయి. వీటికి మిగతా అన్ని కక్ష్యల కంటే అతి తక్కువ డెల్టా-వి (అనగా.. ఇంధన ఖర్చు) సరిపోతుంది. భూమధ్య రేఖతో ఎక్కువ కోణం కలిగి ఉండే కక్ష్యలను ధ్రువ కక్ష్యలు అంటారు.
దీనికి పైన ఉండే కక్ష్యల్లో మధ్యస్థ కక్ష్యలు లేదా మధ్యంతర కక్ష్యలు, మరింత పైకి వెళ్తే భూ స్థిర కక్ష్యలూ ఉంటాయి. నిమ్న కక్ష్యల కంటే ఎత్తులో ఉండే కక్ష్యల్లోని ఎలక్ట్రానిక్ పరికరాలు, రేడియేషన్, ఛార్జి సమీకరణల కారణంగా త్వరగ చెడిపోతాయి.
భూ నిమ్న కక్ష్యల్లో భూమ్యాకర్షక శక్తి భూమ్మీద కంటే పెద్ద తక్కువగా ఏమీ ఉండదు. కానీ అక్కడ మనుషులు వస్తువులు ఫ్రీ ఫాల్ లో ఉంటారు కాబట్టి వాళ్ళు భారరహిత స్థితిని అనుభూతి చెందుతారు.
ఉపగ్రహ ప్రక్షేపణకు భూ నిమ్న కక్ష్య అన్నిటికంటే సుళువైనది, చవకైనది. అది అధిక బ్యాండ్‌విడ్తును, స్వల్పమైన ప్రసార సమయపు అంతరాన్ని (లేటెన్సీ) కి వీలు కలిగిస్తుంది. కానీ ఈ కక్ష్యల్లోని ఉపగ్రహాలు భూమ్మీద ఏ ఒక్క ప్రదేశం నుండి చూసినా అన్ని వేళలా కనిపించవు.ఉపగ్రహ ప్రయోగాల సంఖ్య పెరగడంతో భూ నిమ్న కక్ష్యా స్థలం క్రిక్కిరిసి పోతోంది. అంత వేగంతో తిరుగుతూ ఊండే వస్తువులు ఢీకొంటే పరిణామాలు తీవ్రంగాను ప్రాణాంతకంగానూ ఊంటాయి. పైగా ఇలా ఢీకొనడం చేత అంతరిక్ష శిథిలాలు మరింతగా పెరిగిపోతూ డామినో ఇఫెక్ట్ కు దారితీస్తుంది. దీన్ని కెస్స్లర్ సిండ్రోమ్ అంటారు. అమెరికాకు చెందిన జాయింట్ స్పేస్ ఆపరేషన్స్ సెంటర్ ప్రస్తుతం భూనిమ్న కక్ష్యలో 10 సె.మీ కంటే పెద్దవైన 8500 పైచిలుకు వస్తువులపై నిఘాపెట్టింది. అయితే అరెసిబో అబ్సర్వేటరీ పరిశీలనలో 2 మి.మీ ల కంటే పెద్దవైన వస్తువులు పది లక్షలకు పైగా ఉండవచ్చని సూచించింది. ఇంత చిన్న వస్తువులు భూమ్మీద ఉన్న అబ్సర్వేటరీలకు కనబడవు.
భూ మధ్యస్థ కక్ష్య
భూమి చుట్టూ ఉన్న రోదసిలో భూ లఘు కక్ష్య (2000కి.మీ ఎత్తు) కీ భూ స్థిర కక్ష్య (35,786 కి.మీ ఎత్తు) కి మధ్య గల ప్రాంతాన్ని భూ మధ్యస్థ కక్ష్య (ఇంగ్లీషు: Medium Earth orbit) గా వ్యవహరిస్తారు. దిశానిర్దేశనం, సమాచార వ్యవస్థ, రోదసీ పర్యావరణ శాస్త్రాలకి ఈ ప్రాంతం ఎక్కువగా ఉపయోగపడుతోంది. ఈ కక్ష్యలోని సర్వసాధారణ ఎత్తు 20200 కి.మీ (12 గంటల భ్రమణ కాలం). గ్లోబల్ పొజిషనింగ్ వ్యవస్థ (Global Positioning System) ఈ కక్ష్యలోనే ఉంది. ఈ ప్రాంతంలో గ్లోనాస్ (GLONASS -19,100 కి.మీ ఎత్తు) మరియు గెలీలియో ( Galileo 23,222 కి.మీ ) ఉపగ్రహ కూటమి వంటివి కూడా ఉన్నాయి. ఉత్తర, దక్షిణ ధృవాలకి అందుబాటులో ఉండవలసిన ఉపగ్రహాలు కూడా భూ.మ.క లోకే ప్రక్షేపించబడతాయి.
భూ లఘు కక్ష్య
భూ ఉన్నత కక్ష్య
భూ ఉన్నత కక్ష్య అనేది భూ స్థిర కక్ష్య (35,786 కి.మీ)కన్నా ఎత్తులో ఉండే భూకేంద్ర కక్ష్య
ప్రాణ్
ప్రాణ్ ఒక ప్రముఖ భారతీయ నటుడు. తనదైన విలక్షణ శైలితో దాదాపు 400 చిత్రాలలో నటించాడు. దాదాపు ఆరు శతాబ్దాలపాటు ఇతని నట జీవితం సాగింది. కొన్ని తెలుగు చిత్రాలలో కూడా ప్రతినాయక పాత్రలను పోషించాడు.
ప్రాణ్ ఫిబ్రవరి 12, 1920న పాతఢిల్లీలోని బల్లిమరన్ అనే ప్రాంతంలో ఒక సంపన్న పంజాబీ కుటుంబంలో జన్మించాడు. ఆయన తండ్రి కేవల్ క్రిషన్ సికంద్ సివిల్ ఇంజనీరుగా ప్రభుత్వ కాంట్రాక్టరుగా పని చేసేవాడు. ఆయన తల్లి రామేశ్వరి. వారికి నలుగురు కొడుకులు మరియు ముగ్గురు కూతుళ్ళు.
ప్రాణ్ చిన్నతనంలో చదువులో ముఖ్యంగా గణితంలో మంచి ప్రతిభ కనబరిచాడు. తండ్రి ఉద్యోగరీత్యా అనేక ప్రాంతాల్లో నివసించాల్సి రావడంతో ఆయన డెహ్రాడూన్, కపుర్తలా, మీరట్ లాంటి అనేక ప్రదేశాల్లో చదివాడు. చివరగా మెట్రిక్యులేషన్ ఉత్తర ప్రదేశ్ లోని రాంపూర్ లో పూర్తిచేశాడు.
సంకలిని
బ్లాగు సంకలిని అంటే కలిపేది,అనుసంధానించేది అని అర్ధం. ప్రస్తుతం తెలుగులో ఈ పదాన్ని బ్లాగులలో వాడుతున్నారు. బ్లాగు సంకలినిలు లేదా బ్లాగు ఆగ్రిగేటర్లు వేలాది బ్లాగులను ఒక్కచోట చేర్చి వాటిలో తాజాగా వ్రాయబడుతున్న టపాలను ఒకపేజీలో మనకు అందిస్తాయి. ప్రస్తుతం తెలుగులో కూడలి, జల్లెడ, మాలిక , బ్లాగిల్లు అనే వెబ్ సైటులు బ్లాగుల సంకలినిలుగా పనిచేస్తున్నాయి. ఇవన్నీ తెలుగు బ్లాగుల వ్యాప్తికి తమ తమ సేవలు అందిస్తున్నాయి.
బ్లాగిల్లు (వెబ్ సైట్)
శోధిని ఒక తెలుగు బ్లాగుల సంకలిని. ప్రస్తుతం తెలుగులో ఉన్న ఇతర బ్లాగు సంకలినిలలోకెల్లా అత్యధిక బ్లాగులు అనుసంధానించబడిన
ఈ సంకలిని ఇంతకూ ముందు బ్లాగిల్లు పేరుతొ ఉండేది. 2011 అక్టోబరు 24 లో ప్రారంభమైంది. బ్లాగర్లకు ఉపయోగపడే అనేక శీర్షికలు ఈ వెబ్ సైట్ లో ఉన్నాయి. 
తెలుగు బ్లాగులలోని తాజా టపాలను చూపడానికి "బ్లాగులు" అనే సంకలిని విభాగం ఉంది. దీనిలో బ్లాగు రచయితలు వ్రాసే టపాలు నిక్షిప్తమై ఉంటాయి.పాత టపాలనూ వెతకవచ్చు. తెలుగు బ్లాగులలో ప్రచురితమవుతున్న వ్యాఖ్యలను చూసేందుకు "వ్యాఖ్యలు" అనే వ్యాఖ్యల సంకలిని విభాగం కూడా ఉంది. ఇంకా బ్లాగర్ల వివరాలతోకూడిన డైరెక్టరీ, వార్తా సంకలిని, తెలుగు వెబ్ పత్రికల విభాగం ఉన్నాయి.
శ్రీనివాస్ అనే బ్లాగర్ తో నడుపబడుతున్న "శోధిని"లో తెలుగు సంస్కృతి, సంప్రదాయాలు లాంటి ఇతర విషయాలు కూడా ఉన్నాయి.
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా
ఇన్స్టిట్యుట్ ఆఫ్ చార్టర్డ్ అకౌంటెంట్స్ ఆఫ్ ఇండియా" (ICAI"') భారతదేశం యొక్క జాతీయ వృత్తిపరమైన అకౌంటింగ్ సంస్థ. ఇది భారతదేశంలో చార్టర్డ్ అకౌంటెన్సీ వృత్తిని నియంత్రించేందుకు భారతదేశం యొక్క Constituent Assembly (acting as the provisional Parliament of India) ద్వారా ఏర్పాటైన చార్టర్డ్ అకౌంటెంట్స్ చట్టం, 1949 కింద ఒక బాడీ కార్పోరేట్గా 1953 జూలై 1 న స్థాపించబడింది. ICAI ప్రపంచంలోనే రెండవ అతి పెద్ద professional accounting body, మొదటిది అమెరికెన్ ఇన్స్టిట్యుట్ ఆఫ్ సర్టిఫైడ్ పబ్లిక్ అకౌంటెంట్స్ (AICPA). భారతదేశంలో ఆర్థిక తనిఖీ మరియు గణాంక వృత్తిని నియంత్రించే, అనుమతించే అధికరము ICAI కి మాత్రమే ఉంది. భారతదేశంలో కంపెనీలు అనుసరించాల్సిన అకౌంటింగ్ ప్రమాణాలను ఇది National Advisory Committee on Accounting Standards (NACAS) కు సిఫార్సు చేస్తుంది మరియు ఇతర సంస్థలు అనుసరించాల్సిన అకౌంటింగ్ ప్రమాణాలను నిర్దేశిస్తుంది. ఆర్థిక నివేదికల ఆడిట్ లో అనుసరించాల్సిన ఆడిటింగ్ మరియు హామీ ప్రమాణాలను నిర్దేశించటములో ICAI ఏకపక్షముగా బాధ్యత వహిస్తది. ఇది అంతర్గత ఆడిట్ (Standards on Internal Audit (SIA)) మరియు కార్పొరేట్ వ్యవహారాలు (Corporate Affairs Standards (CAS)) ఇంకా ఎన్నోవాటికి ప్రమాణాలు నిర్దేశిస్తుంది. ఇది ప్రమాణాలను నిర్దేశించటములో భారతదేశ ప్రభుత్వం, భారతదేశం యొక్క రిజర్వు బ్యాంకు (RBI) మరియు భారతదేశం యొక్క సెక్యూరిటీస్ అండ్ ఎక్స్చేంజ్ బోర్డ్ (SEBI) తో కలిసి పనిచెస్తది.
ఇన్స్టిట్యూట్ సభ్యులను చార్టర్డ్ అకౌంటెంట్స్ అని పిలుస్తారు. అయితే ఇక్కడ చార్టర్డ్ అనే పదము ఏవిధముగానూ రాయల్ చార్టర్కి సంబంధించినది కాదు. చార్టర్డ్ అకౌంటెంట్స్ ICAI చె ప్రచురితమైన Code of Ethics మరియు వృత్తిపరమైన ప్రమాణాలకు (professional standards) లోబడి ఉండాలి, లేనిచో క్రమశిక్షణా చర్యకు లోనవ్వుతారు. ICAI యొక్క సభ్యుడుని మాత్రమే, 1956 కంపెనీల చట్టం (Companies Act, 1956) కింద భారత కంపెనీకి ఆడిటర్ గా నియమించొచ్చు. సంస్థ యొక్క నిర్వహణా బాధ్యత చీఫ్ ఎగ్జిక్యూటివ్ అధికారిగా వ్యవహరిస్తున్న కౌన్సిల్ అధ్యక్షుడికి సంక్రమిస్తుంది. ఒక వ్యక్తి సూచించిన పరీక్షల్లో ఉత్తీర్ణులై తరువాత ఆడిటర్ దగ్గర మూడు సంవత్సరాల శిక్షణ పూర్థిచేయటం ద్వారా ICAI యొక్క ఒక సభ్యులు కావచ్చు. సభ్యత్వం కోసం చేశె కోర్సు దాని కఠినమైన ప్రమాణాలకు సుప్రసిద్ధి. ICAI, సభ్యుల పరస్పర సభ్యత్వం గుర్తింపు కోసం ప్రపంచ వ్యాప్తంగా ఇతర ప్రొఫెషనల్ అకౌంటింగ్ సంస్థలతో పరస్పర గుర్తింపు ఒప్పందాలలో ప్రవేశించింది.
ICAI ఇంటర్నేషనల్ ఫెడరేషన్ ఆఫ్ అకౌంటెంట్స్ (IFAC), సౌత్ ఆసియా ఫెడరేషన్ ఆఫ్ అకౌంటెంట్స్ (SAFA) మరియు ఆసియా మరియు పసిఫిక్ అకౌంటెంట్స్ సమాఖ్య (CAPA) యొక్క స్థాపక సభ్యుల్లో ఒకటి.
ఇన్స్టిట్యుట్ ఆఫ్ చార్టర్డ్ అకౌంటెంట్స్ ఆఫ్ ఇండియని చార్టర్డ్ అకౌంటెంట్స్ చట్టం, 1949 కింద భారతదేశంలో గణాంక వృత్తిని నియంత్రిచే లక్ష్యంతో భారతదేశం యొక్క పార్లమెంట్ ఆమోదించింది.2 GMCS courses of 15 days each have been made mandatorily.
బెంగుళూరు తెలుగు తేజం
బెంగుళూరు తెలుగు తేజం బెంగుళూరు కేంద్రంగా వెలువడుతున్న ఒక తెలుగు మాస పత్రిక. ఈ పత్రికను 2009 వ సంవత్సరంలో ప్రారంభించారు. దీని సంపాదకులు శ్రీ బొగ్గవరపు మాల్యాద్రిగారు. దీని కార్యాలయము, కే ఆర్ పుర రైల్వే స్టేషను వద్ద ఏ నారాయణపుర లో కలదు.
కర్ణాటకలో తెలుగు పాఠకులకు తెలుగు భాష సంస్కృతుల అవగాహన ధ్యేయంగా ఈ పత్రిక కృషి చేస్తున్నది.
గొట్టిపాటి కొండపనాయుడు
గొట్టిపాటి కొండపనాయుడు:
"మనం-మనదేశం", "ఆంధ్రప్రదేశ్", "దేశదర్శిని", "నెల్లూరు దర్శిని" పుస్తకాలను రచించాడు.
1956లో గట్టుపల్లి పంచాయతీకి ఏకగ్రీవంగా ఎన్నికై రాజకీయ జీవనం ఆరంభించిన గొట్టిపాటి కొండపనాయుడు అదే పంచాయతీకి 1959, 1964, 1970లలో మళ్ళీ ఏకగ్రీవంగా ఎన్నికైనాడు. 
1959-62, 1962-64 చిన క్రాక పంచాయతీ సమితి అధ్యక్షులు 
1964-70, 1970-72 వింజమూరు పంచాయతీ సమితి అధ్యక్షులు . 
1964-70 కాలంలో నెల్లూరు జిల్లా పరిషత్తు ఉపాధ్యక్షులు 
1964-70 జిల్లా లోకల్ లైబ్రరీ అథారిటీ సభ్యులు 
1972-78 కాలంలో కావలి అసెంబ్లీ నియోజకవర్గం శాసనసభ్యులు
పాలమూరు విశ్వవిద్యాలయము
పాలమూరు విశ్వవిద్యాలయం (Palamuru University), మహబూబ్ నగర్ పట్టణంలో 2008లో ఏర్పాటుచేయబడింది. అంతకు ముందు ఇది ఉస్మానియా విశ్వవిద్యాలయం పరిధిలో భాగంగా పిజి సెంటరుగా ఉండేది. 2008-09 విద్యా సంవత్సరం నుంచి ఈ విశ్వవిద్యాలయంలో తరగతులు ప్రారంభమయ్యాయి. ప్రారంభంలో ఎం.ఎ. (రాజనీతి శాస్త్రం), ఎం.బి.ఏ., ఎం.సీ.ఏ., ఎం.కాం., ఎమ్మెస్సీ కోర్సులు ప్రారంభించారు. 2009లో బీఫార్మసీ, 2010లో ఎంసీడబ్ల్యూ తదితర కోర్సులు కూడా ప్రారంభించడంతో ప్రస్తుతం మొత్తం 14 కోర్సులు కలిపి 1800 మంది విద్యార్థులు చదువుకుంటున్నారు. మహబూబ్‌నగర్ జిల్లాలోని అన్ని డిగ్రీకళాశాలలు ఈ విశ్వవిద్యాలయం పరిధిలోకి వచ్చాయి.
ముసలిపాడు
ముసలిపాడు గుంటూరు జిల్లా కొల్లూరు మండలం లోని గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ఈ వూరిలో ముఖ్య వృత్తి వ్యవసాయం. వరి ప్రధానమైన పంట. మినప, పెసలు రెండవ పంటగా వేస్తారు. వ్యసాయానికి ప్రధానమైన నీటి వనరు కృష్ణానది నుండి వచ్చే కాలువ. రెండు చెరువులు ఉన్నాయి. వూరిలో ఒక రామాలయం ఉంది. ఒక ప్రాథమిక పాఠశాల ఉంది.
[1] ఈనాడు గుంటూరు రూరల్/వేమూరు; 2013,జులై-24; 1వ పేజీ.
ఏమో గుర్రం ఎగరావచ్చు
ఏమో గుర్రం ఎగరావచ్చు 2013 లో విడుదలవబోతున్న తెలుగు చిత్రం. 
టెన్త్‌ క్లాస్‌ పాస్‌ కావడానికి గజిని మొహమ్మద్‌లా దండయాత్రలు చేసే పల్లెటూరి బుల్లెబ్బాయికి (సుమంత్‌) తన మరదలు నీలవేణి (పింకీ) అంటే చాలా ఇష్టం. అమెరికాలో స్థిరపడిన నీలవేణికి పెళ్ళి సంబంధాలు చూస్తుంటే, తన చాదస్తపు తండ్రికి నచ్చజెప్పలేక బుల్లెబ్బాయిని పెళ్ళి చేసుకోవడానికి ఒప్పుకుంతుంది నీలవేణి. అతడిని చేసుకుని అమెరికా తీసుకెళ్లి... ఆ తర్వాత విడాకులు ఇచ్చి నచ్చిన పెళ్ళి చేసుకోవాలనేది నీలవేణి ఆలోచన. ఇదంతా తెలిసినా కానీ పెళ్ళికి సరేనంటాడు బుల్లెబ్బాయి. 
జీవితం క్రమ పద్ధతిలో జరిగిపోవాలనేది నీలవేణి సిద్దాంతం.దీనికి పూర్తి విరుద్దంగా జీవితం ఒక పద్ధతి ప్రకారం కాకుండా, ఎలాంటి ప్రణాళికలు లేకుండా సరదాగా సాగిపోవాలనేది బుల్లబ్బాయి నైజం. వీరిద్దరికీ పెళ్ళి చేస్తారు పెద్దలు. తదనంతరం వీరి జీవితం ఎలా సాగిపోతుంది? భిన్న మనస్తత్వాలు కలిగిన వీరు కలిసి జీవనయానం సాగించగలుగుతారా? ఎవరు ఎవరితో సర్దుకుపోతారు అన్నది కథా గమనం.
చంద్ర సిద్ధార్థ
చంద్ర సిద్దార్థ ప్రముఖ తెలుగు సినీ దర్శకుడు మరియు నిర్మాత . ఇతని చిత్రాలు వ్యాపారాత్మక విలువలకు దూరంగా ఉంటాయి. మానవ సంబంధాలపై ఎక్కువగా ఆధారపడి ఉంటాయి. ఒక్క మాటలో చెప్పాలంటే ఇతద దర్శకుల శైలికి భిన్నమైనది ఇతని శైలి.
చంద్ర సిద్దార్థ, పూర్ణచంద్రరావు మరియు శకుంతలాదేవి దంపతులకు జన్మించాడు. బడిలో ఉండగానే చిత్రలేఖనంలో, సృజనాత్మక రచనల్లో అనేక అవార్డులు అందుకున్నాడు. దాంతో ఆయన సృజనాత్మక రంగంలోనే రాణించాలనుకున్నాడు. హైదరాబాదు నిజాం కళాశాలలో విద్యనభ్యసించాడు. ఉస్మానియా విశ్వవిద్యాలయం నుండి తెలుగు సాహిత్యంలో పట్టభద్రుడయ్యాడు. దర్శకుడు ఉప్పలపాటి నారాయణరావు దగ్గర జైత్రయాత్ర చిత్రానికి గాను సహాయ దర్శకుడిగా పనిచేశాడు. తర్వాత నిరంతరం అనే చిత్రన్ని నిర్మించాడు. ఈ చిత్రం మలేషియాలో నిర్వహించిన భారతీయ చలన చిత్రోత్సవాలలో ప్రదర్శింపబడింది.
కాపు రాజయ్య
కాపు రాజయ్య ( ఏప్రిల్ 7, 1925 – ఆగష్టు 20, 2012) తెలంగాణ రాష్ట్రానికి చెందిన ప్రముఖ చిత్రకారుడు. గ్రామీణ నేపథ్యం గల చిత్రాలకు ఈయన పేరు పొందాడు. ఈయన చిత్రపటాలు ప్రపంచం లోని పలు ప్రదేశాలలో ప్రదర్శింపబడినవి. ఈయన 1963 లో లలితకళా సమితిని స్థాపించారు.
రాజయ్య మెదక్ జిల్లాకి చెందిన సిద్ధిపేటలో ఒక నిరుపేద కుటుంబంలో జన్మించాడు. హైదరాబాదు లోని ప్రభుత్వ కళాశాల నుండి చిత్రకళలో డిప్లోమా పొందాడు. 
డ్రాయింగ్‌లో మద్రాసు ప్రభుత్వ డిప్లమా కూడా పొందారు. లలితా కళా అకాడమీ ద్వారా ఆయన చెకోస్లోవికియా, హంగేరి, రుమేనియా, బల్గేరియా దేశాల్లో ప్రదర్శనలు పెట్టారు. జెఎన్‌టియు ఆయనను గౌరవ డాక్టరేట్ ద్వారా గౌరవించింది. నిరుపేద కుటుంబంలో పుట్టిన ఆయన కళారంగంలో అత్యున్నత స్థాయికి చేరుకున్నారు. ఆయన ఏ బొమ్మ గీసినా సజీవ లక్షణం ఉట్టిపడేది. ఆయన తండ్రి రాఘవులు సిద్ధిపేటలో చిన్నపాటి వ్యాపారి. రాఘవులుకు ఆయన మూడో సంతానం. ఆయనకు ముందు ఇద్దరు ఆడపిల్లలు జన్మించారు. చిన్న వయస్సులోనే తండ్రి మరణించడంతో ఆయన తీవ్రమైన ఇబ్బందుల పాలయ్యారు. కాపు రాజయ్య కుటుంబాన్ని తండ్రి మిత్రుడు మార్క చంద్రయ్య ఆదుకున్నారు. ఆరో స్టాండర్డులో ఉన్నప్పుడు ఆయన మొదటి చిత్ర ప్రదర్శన జరిగింది. కుబేరుడు అనే ఉపాధ్యాయుడు చిత్రకళలో కాపు రాజయ్యను ప్రోత్సహించారు. రాజయ్యకు 50 దాకా అవార్డులు వచ్చాయి. రాష్ట్రప్రభుత్వం ఆయనను 1966లో రజత పత్రంతో సత్కరించింది. 1969లో తామ్ర పత్రంతో సత్కరించింది. 1975లో ఆయనకు చిత్ర కళాప్రపూర్ణ సత్కారం లభించింది. వడ్డెర మహిళ, ఎల్లమ్మ జోగి, గోపికా కృష్ణ, పంటపొలాలు, వసంతకేళి, కోలాటం వంటి ఎన్నో అద్భుతమైన కళాఖండాలకు ఆయన ప్రాణం పోశారు. కళాకారుడిగా ఉన్నత శిఖరాలను అధిరోహించినా ఆయన తన పుట్టిన గడ్డను మరిచిపోలేదు. ఆయన సిద్ధిపేటలో సైకిల్‌పై తిరుగుతూ ఉండేవారు. రాజయ్య తొలి చిత్రాలు సంప్రదాయబద్దమైన, కాలపరీక్షకు నిలిచిన ప్రాచ్య విధానంలో, అంటే వాష్ పద్ధతిలో చిత్రాలు వేశారు. ఆ తర్వాత నకాషీ చిత్రకారుల అద్భుతమైన టెక్నిక్ ఆయను ముగ్ధుడ్ని చేసింది. దాంతో టెంపరా రంగుల వాడకాన్ని ప్రారంభించారు. నకాషీ చిత్రకారులంటే ఆయనకు ఎనలేని అభిమానం. ఇరవై ఏళ్ల పాటు 1950 నుంచి 1970 వరకు ఆయన టెంపరా చిత్రాలు వేశారు.
ఈయన వేసే నకాషి శైలి చిత్రాలలో వడ్డెర మహిళ, ఎల్లమ్మ జోగి, గోపికా కృష్ణ, పంట పొలాలు, వసంత కేళి, కోలాటం, బోనాలు, బతుకమ్మలు నేపథ్యాలుగా ఉండేవి.
20 ఆగష్టు 2012లో తన 87వ ఏట రాజయ్య పార్కిన్సన్స్ వ్యాధి వలన మరణించారు. (Telugu)
రాజయ్య 1993లో కళా ప్రవీణ, 1997లో కళా విభూషణ్, 2000లో హంస, 2007లో లలిత కళారత్న అవార్డు అందుకున్నారు. విదేశాల్లో సైతం ఆయన చిత్రాల ప్రదర్శనలు జరిగాయి. రాజయ్య చిత్రాలు పార్లమెంటు హౌస్, న్యూఢిల్లీలోని నేషనల్ గ్యాలరీ ఆఫ్ మోడరన్ ఆర్ట్, సాలార్‌జంగ్ మ్యూజియం, ఆంధ్రప్రదేశ్ లలితా కళా అకాడమీల్లో ప్రదర్శనకు ఉంచారు.
ఎ. కరుణాకరన్
ఎ.కరుణాకరన్ ఒక ప్రముఖ తెలుగు సినిమా దర్శకుడు. కాథిర్, ఎస్.శంకర్ వంటి ప్రముఖ తమిళ్ దర్శకులకు అసిస్టంటుగా తన సినీజీవితాన్ని మొదలుపెట్టిన కరుణాకరన్ పవన్ కళ్యాణ్ కథానాయకుడిగా నటించిన తొలిప్రేమ సినిమాతో తెలుగు ఇండస్ట్రీలోకి అడుగుపెట్టాడు. నేటికీ తెలుగులో ప్రేమ కథా చిత్రాలకు పేరెన్నికగల దర్శకులలో కరుణాకరన్ ఒకరిగా పేర్కొనబడుతుంటాడు.
కరుణాకరన్ డిసెంబర్ 25, 1971 న కేరళ లో జన్మించాడు. తన పాలిటెక్నిక్ విద్య పూర్తయ్యాక సినిమా రంగంలోకి అడుగుపెట్టాడు. చిత్రలేఖనం లొ ప్రావీణ్యం ఉండటం వలన కొన్నాళ్ళు వాణిజ్య ప్రకటన సంస్థలకు పార్ట్ టైమ్ పనిచేస్తూ సినిమా ఛాన్స్ కోసం ప్రయత్నించాడు.
తను మొన్నే వెళ్లిపోయింది
తను మొన్నే వెళ్ళిపోయింది 2013 లో విడుదలవబోతున్న తెలుగు చిత్రం. ప్రముఖ దర్శకుడు వంశీ ఈ చిత్రానికి దర్శకత్వం వహించారు.దర్శకుడిగా వంశీకి ఇది 25వ చిత్రం. ఈ చిత్ర షూటింగ్ చాలా భాగం అరకు, రాజమండ్రి లలో జరిగింది.
ఎన్.ఎస్.ప్రకాశరావు
ఎన్.ఎస్.ప్రకాశరావు ప్రముఖ కథా రచయిత. 18-12-1947లో విశాఖపట్టణం  లో జన్మించాడు. అతి స్వల్ప కాలం జీవించి, ఈయన 1973 లో మరణించాడు. ఈయన విద్య మొత్తం విశాఖపట్టణంలోనే గడచింది. ఆంధ్రా యూనివర్సిటీ ఇంజినీరింగు కళాశాలలో కెమికల్ ఇంజనీరింగ్ చదివిన ప్రకాశరావు సాహిత్యంలో అత్యంత మక్కువ చూపేవాడు. ఈయన కొడవటిగంటి కుటుంబరావు, రావిశాస్త్రి ల రచనలు చదివి, వారి ప్రేరణతో కథలు రాయడం మొదలు పెట్టాడు. కెమికల్ ఇంజనీరింగ్ లో పీ.హెచ్.డి చేస్తూనే పలు పత్రికలకు కథలు పంపుతుండేవాడు. 
ఆంధ్రజ్యోతి, ఆంధ్రపత్రిక, ఆంధ్రభూమి, విరసం లాంటి పలు పత్రికలలో అనేక కథలు ప్రచురితమైనవి. ఎన్నెస్ కథలు పేరుతో కథా సంపుటం వెలువడింది.
ఈ కథా సంపుటిలో 14 కథలున్నాయి. ఇవి రచయిత తన ఆదర్శాలకు అనుగుణంగా తీర్చిదిద్దిన కథలు. ఈ సంపుటిలో 
వాటిలో కొన్ని వాఖ్యాలు
నువ్వులేవు
నవ్వులు చిందించేవు
పువ్వులు అందించావు
కదలెన్నో పండించావు
కలలెన్నో సృష్టించావు
మెరుపులు మెరిపించావు
ఆశలు చిగురించావు
మెరుపులా మాయమయ్యావు
నరసింహంగారింటికి రికమండేషన్తో బయలుదేరిన వరప్రసాద్ దారిలో కొట్టిన వర్షానికి తడిసి అతుక్కుపోయిన చొక్కాతో, ఎత్తుగా దువ్విన జుట్టు అణగారిపోయి నూనె, నీళ్ళతో కలసి ముఖమంతా జిడ్డులా తయరైతే నరసింహం గారింటి వరండాలోకొచ్చిన అతడు రుమాలుతో తల తుడుచుకోవాలో, మొహం తుడుచుకోవాలో చేతులు, తుడుచుకోవాలో తేల్చుకోలేకపోతూ కాలింగ్ బెల్లు కొడతాడు.
తలుపు తియ్యగానే చానమచాయవాడు, జిడ్డుమోమువాడు, రెండుపదుల వయసువాడు, బక్కపలుచనివాడైన ప్రసాదు కనిపిస్తాడు. అతని రూపురేఖా విలాసాలు చూసి, లోనికి రమ్మనాలో బయటుండమనాలో తేల్చుకోలేక నిల్చున్న నరసింహం గారికి లెటరందిస్తాడు.
స్వతహాగా నరసింహంగారికి ముఖంలో రంగులు మార్చడంలో మంచి ప్రాక్టీసు ఉంది. ఆయన తన మనవడితో ఆడుకుంటూ ఎంతగా బోసినవ్వులు చిందిస్తాడో, అప్పుడే పని కుర్రాడితో అంతకటువుగానూ మాట్లాడుతాడు. తన క్లయింట్లతో ఎంత మృదువుగా మాట్లాడతాడో తన రైతులతో అంత కర్కశంగా మాట్లాడుతాడు. ఆయా సంధర్భాలకు తగినట్టుగా గంభీరంగా, ప్రసన్నంగా లేదా ప్రసన్న గంభీరంగా, గంభీర ప్రసన్నంగా మార్చుకుంటుంటాడు. అయినప్పటికీ వరప్రసాద్ అవతారం వలన తెలియకుండానే ఆయనకు అలవాటుకాని అయోమయపు రంగు వచ్చింది.
గిరిజనకళారూపాలు
ఆంధ్ర దేశంలో అటు రాయల సీమ నుండి ఇటు ఇచ్చాపురం వరకూ అన్ని ప్రదేశాల్లోనూ కలిపి మొత్తం ముప్పై ఎనిమిది గిరిజన జాతులున్నాయనీ, వీరి జనాభా పదమూడు లక్షలనీ, డి.ఆర్. ప్రతాప్ గారి వ్వాసానికి ఆధారంగా నట్య కళ జానపద కళల ప్రత్యేక సంచికలో ఉదహస్రించారు.
అదిలాబాదు జిల్లాలో గోడులు, కొలాములు, మధురాలు, ప్రధానులు, ఆంధ్రులు ముఖ్య జాతులు.
నాయిక పోడులు ప్రధానంగా కరీం నగర్ జిల్లాలో కనిపిస్తారు. వరంగల్, ఖమ్మం , ఉభయ గోదావరి జిల్లాల ఏజంసీ ప్రాంతాలలో కోయలు, కొండ రెడ్లు ఎక్కువ.
విశాఖపట్టణం, శ్రీకాకుళం జిల్లాల గొండ ప్రాంతాలలో బగతలు, కొండ దొరలు, వాల్మీకులు, మూల దొరలు, సామంతులు, గదబలు, మమ్మరలు, కోటియాలు ఎక్కువ కనిపిస్తారు.
వెన్నెల నాటకాలు
పూర్వం ప్రతి వైశాఖ పౌర్ణమికీ ఆరు బయట నిండు వెన్నెలలో రెండు మూడు రోజులు ఈ వెన్నెల నాటకాలు ఆడుతూ వుండే వారు. వీటిని రాస నాటకాలనే వారు. బందరులో కానుకొల్లు నరసింహం గారు బృందావనపురం ప్రాంతంలో ఈ రాసలీలలు ప్రదర్శించటం వల్లనే ఆ ప్రదేశానికి బృందావనపురమని పేరు వచ్చింది. భజన గీతాల మాదిరి భాగవతంలోని భ్రమర గీతాలను పాడేవారు.
ఈ ప్రదర్శనాలకు వెన్నెలలో, ఇసుక దిబ్బల మీద తులసి కొమ్మలు పాతి, ఆ తులసి కొమ్మల చాటున గోపికా లీలలు ప్రదర్శించే వారు. తులసి అంటే బృంద, అందుకే వాటిని బృందావన గీతాలనేవారు. ఇందులోని నటీ నటులు, ఆ యా కుటుంబాలకు సంబంధించిన బాల బాలికలు. బాలులందరూ కృష్ణులుగానూ, బాలికలందరూ గోపికలుగానూ, అందరూ ఒకే రకమైన బట్టలు ధరించేవారు.ఆ రోజుల్లో బందరులో పెద్ద పెద్ద పందిళ్ళలో జడ కోలాటాలు వేసేవారు. ఆ కోలాటాలు వేసే వారందరూ రాజ నాటకాలకు ప్రేక్షకలుగానూ వారి పిల్లలు నటీనటులుగానూ, వుండే వారు. ప్రదర్శనలు ఒక ఎత్తు దిబ్బ మీద జరుగుతూ వుంటే చుట్టూ ఎత్తుగా గ్యాలరీ మాదిరి ఇసుక తిన్నెలను ఏర్పాటు చేసేవారు. ఒక ప్రక్క తంబురా హర్మోనియం, మద్దెల మొదలైన వాటి శ్రుతితో భజనలకు సంబంధించిన భజన పరులు గోపికా గీతాలను పాడుతూ వుంటే బాల నటులందరూ రాధాకృష్ణులు గానూ, కృష్ణులూ గోపికలుగానూ అభినయిస్తూ వుండేవారు. పాట వచ్చిన పిల్లలు కూడ పాడుతూ వుండేవారు. ఈ ప్రదర్శనం చూడటానికి కొంత మంది ప్రేక్షకులు ప్రక్కనున్న చెట్లెక్కి కూర్చునేవారు. ఈ ప్రదర్శనాలకు దాదాపు వెయ్యి మంది ప్రేక్షకులు హాజరయ్యే వారు. వీటిని చిలకలపూడి ప్రాంతంలో కూడా ప్రదర్శించేవారు.
ఎ.టి.కోవూర్
డాక్టర్‌ ఎ.టి. కోవూర్‌(ఏప్రిల్ 10, 1898 - సెప్టెంబరు 18 , 1978) గొప్ప సైన్సు వాది. సైన్స్‌ సూత్రాలే తప్ప, మహిమలనేవి ఏవీ లేవని తన జీవితకాలమంతా ప్రచారం చేశారు. అంతేకాదు. అలాటి మహిమలు ఎవరైనా నిరూపిస్తే వారికి లక్ష రూపాయలను బహుమతిగా ఇస్తానని 1960లలోనే ప్రకటించాడు. ఈయన శ్రీలంక దేశానికి చెందిన ప్రొఫెసర్. ఈయన తన పదవీవిరమణ అనంతరం శ్రీలంక, భారతదేశం లో వివిధ మూఢనమ్మకాలను, మూఢ ఆచారాలను సవాలుచేశాడు. భారత దేశంలో దేవుని పేరుచెప్పి జరిగే అవినీతిని హేతువాద ఉద్యమంతో నిరూపించాడు.
అబ్రహం కోవూర్ కేరళ రాష్ట్రం లోని తిరువల్లా లో జన్మించాడు ఈయన తండ్రి మలబార్ లోని సిరియన్ చర్చి జనరల్ అయిన కోవూర్ ఈప్ థామస్ కట్టనర్. కోవూర్ కలకత్తా లోని బంగబసి కళాశాలలో విద్యాభ్యాసం చేశాడు. ఆయన కేరళ లోని జూనియర్ ప్రొఫెసర్ గా పనిచేసినతర్వాత ఆయన శేష జీవితాన్ని శ్రీలంక లో వివిధ కళాశాలలలో వృక్ష శాస్త్రమును బోధిస్తూ గడిపాడు. పదవీ విరమణ కు ముందు ఆయన కొలంబో లోని ధరస్టన్ కళాశలలో పనిచేశారు. ఆయన హిప్నాటిజం మరియు అనువర్తిత మానసిక శాస్త్రాన్ని కూడా ప్రాక్టీసు చేసారు.శ్రీ లంక నివాశి అబ్రహాం టి. కోవూర్ అనే హేతు వాది భార దేశమంతా తిరిగి హేతు వాదాన్ని పురి కొల్పుతూ... మూడ నమ్మకాల లోని మర్మాలను బట్ట బయలు చేస్తూ 80 వ దశకంలో బహుళ ప్రచారం చేశారు.
బొత్స సత్యనారాయణ
బొత్స స‌త్య‌నారాయ‌ణ‌
బొత్స సత్యనారాయణ (9 జూలై 1958) ఆంధ్ర ప్రదేశ్‍కు చెందిన రాజకీయ నాయకుడు. ఇతను [వైఎస్సార్ః కాంగ్రెస్]] పార్టీకి చెందిన వ్యక్తి.
సత్యనారాయణ విజయనగరంలో పుటారు. వీరి తల్లిదండ్రులు ఈశ్వరమ్మ మరియు బొత్స గురునాయుడు. ఈయన మహారాజా కళాశాలలో బీఏ డిగ్రీ పూర్తి చేశారు. ఇతని వివాహం బొత్స ఝాన్సీ లక్ష్మితో జరిగింది. ఝాన్సీ లక్ష్మి బొబ్బిలి నుండి 2006లో కాంగ్రెస్ తరపున ఎంపీగా ఎన్నుకోబడింది.
సత్యనారాయణ సోదరుడు అప్పల నరసయ్య గజపతినగరం శాసనసభా నియోజకవర్గం నుండి ఎంఎల్‍ఏ.
ప్రస్తుతం బొత్స సత్యనారాయణ ఏపీసీసీ(ఆంధ్ర ప్రదేశ్ కాంగ్రెస్ కమిటీ) కి అధ్యక్షులుగా మరియు ఆంధ్ర ప్రదేశ్ ప్రభుత్వ రవాణా శాఖ మంత్రి, మరియు పరిశ్రమల శాఖా మంత్రిగా వ్యవహరించారు..
సత్యనారాయణ తెలంగాణ విషయంలో, కిరణ్ కుమార్ రెడ్డి కి విరుద్ధంగా కాంగ్రెస్ లోనే ఒక పక్షాన్ని సృష్టించడంలో ఇంకా తన కూతురిపెళ్ళి విషయంలో వివాదాల్లో చిక్కుకున్నారు.
తెలంగాణ విషయంలో ఒకసారి సానుకూలంగా మరోసారి ప్రతికూలంగా వ్యాఖ్యలు చేస్తూ అనేకమార్లు వివాదాల్లోకి వెళ్ళారు.
ముఖ్యమంత్రి పాలనకు పోటీగా తనకు మద్దతు ఇచ్చే విధేయులతో బొత్స ఒక ప్రత్యామ్నాయ ప్రభుత్వాన్ని నడుపుతున్నారన్నది రాజకీయవాదుల వాదన.
జగన్ఃను ఒకప్పుదు తీవ్రంగా విమర్సింంచి ఇప్పుడు ఆయన పార్టీలొ చేరారు.
ఇటీవలే జరిగిన తన కూతురి వివాహంలో యథేచ్ఛగా ప్రభుత్వ వనరులను వాడుకున్నారనీ, ప్రైవేట్ వాహన వాహకులతో బలవంతంగా పని చేయించుకున్నారని వివాదభరిత వ్యాఖ్యలు మీడియా ద్వారా ప్రతిపక్షాల ద్వారా వచ్చాయి.
సుర్మా
సుర్మా కంటి క్రిందిభాగంలో పూసుకునే ఒక పదార్థం. దీనిని కాటుక లాగానే వాడుతారు. ఎక్కువగా ముస్లిం సోదరులు దీనిని వాడుతారు.సుర్మా కంటికి పెట్టుకుంటే చల్లదనం లభిస్తుంది. రంజాన్ మాసంలో సుర్మా పెట్టుకుంటే పుణ్యం దక్కుతుందని ముస్లిం సోదరుల నమ్మకం.
సుర్మా అంటే... ప్రకాశవంతం, వెలుగునిచ్చేది అని అర్థం. సుర్మాలు రెండు రకాలుగా ఉంటాయి. సాదాసుర్మా, ముమెరా సుర్మా. ముమెరా సుర్మాను ఎక్కువగా వేసవి కాలంలో కంటి చల్లదనం కోసం వినియోగిస్తారు. సాధా సుర్మాను అన్ని వేళల్లో వినియోగించవచ్చు. సౌదీ అరేబియా నుంచి నల్లటి రాళ్ల ముక్కలను దిగుమతి చేసుకొని వాటిని పొడిగా మార్చి దానిలో రోజ్‌వాటర్‌ను కలిపి సుర్మా తయారు చేస్తారు. మనరాష్ట్రంలో ప్రస్తుతము పాతబస్తీలో అతికొద్ది తయారీదారులు మాత్రం ప్రస్తుతము దీని తయారీని కొనసాగిస్తున్నారు. దీనిని ఎక్కువగా రంజాన్ మాసంలోనూ మరియు నమాజు ఆచరించడానికి పూర్వము పూసుకుంటారు. దీని వాడుక వలన అనేక ప్రయోజనాలు ఉన్నాయన్నది ముస్లిం సోదరుల నమ్మకం.
ఓం 3D
ఓం 3D 2013, జూలై 19నలో విడుదలైన తెలుగు చిత్రం. ఈ చిత్రం భారతదేశపు మొదటి 3డి పోరాట చిత్రంగా చెప్పబడింది. కృతి కర్బంద మరియు నికిషా పటేల్ నాయికలు మరియు కళ్యాణ్ రామ్ కథానాయకుడు. ఈ చిత్ర. ఛాయాగ్రహణం 5కె రెజల్యూషన్ తో చిత్రీకరించారు. హావీవుడ్ చిత్రమైన అవతార్ మరియు కి పనిచేసిన డేవిడ్ టేలర్ మరియు కి పనిచేసిన ఇయాన్ మార్కస్ ఈ చిత్రానికి పనిచేశారు. ఈ చిత్రాన్ని 110 రోజుల్లో చిత్రీకరించినప్పటికీ, నిర్మాణానంతర కార్యక్రమాలకు ఒక సంవత్సరం పట్టింది.. అచ్చు రాజమణి మరియు సాయికార్తీక్ సంగీతాన్ని అందించారు.
అర్జున్ (కళ్యాణ్ రామ్) కి తన తండ్రి హరిశ్చంద్రప్రసాద్ (కార్తిక్ కుమార్) అంటే పంచప్రాణాలు. అతడిని చంపాలని చూస్తున్న శతృవుల బారినుండి అనుక్షణం కాపాడుతుంటాడు. కానీ చివరికి అతని తండ్రి శతృవుల చేతిలోనే చనిపోతాడు. చివరికి అర్జున్ శతృసంహారం ఎలా చేశాడు? అతడి తండ్రికి శతృవులతో ఉన్న వైరమేమిటి అనేది కథా గమనంలో తెలుస్తుంది.
పి. సతాశివం
తమిళనాడు రాష్ట్రంలోని లోని కదప్పనల్లూర్ గ్రామంలోని వ్యవసాయకుటుంబంలో జన్మించాడు. తండ్రి పళనిసామి మరియు తల్లి నాచ్చియమ్మాళ్. తన గ్రామం నుండి బి. ఎ. పట్టభద్రుడయున మొదటి వ్యక్తి ఈయనే. తర్వాత చెన్నై లోని నుండి న్యాయవిద్యను పూర్తిచేశాడు.
అల్తమస్ కబీర్
జస్టిస్ అల్తమస్ కబీర్ (జననం 19 జూలై 1948, కలకత్తా), భారత మాజీ . ఇతను 29 సెప్టెంబరు 2012 నుండి 18 జూలై 2013 వరకు భారత 39వ ప్రధాన న్యాయమూర్తిగా వ్యవహరించాడు.
పశ్చిమ బెంగాల్ లోని కుటుంబంలో జన్మించాడు. కలకత్తా లోని నుండి న్యాయవిద్య అభ్యసించాడు. తండ్రి , పశ్చిమ బెంగాలో ప్రముఖ కాంగ్రెస్ పార్టీ రాజకీయ నాయకుడు మరియు కార్మిక నాయకుడు. ఇతను అప్పటి పశ్చిమ బెంగాల్ ముఖ్యమంత్రులు మరియు ల మంత్రివర్గాలలో పనిచేశాడు. అంతేకాకుండా 1967 లో పశ్చిమ బెంగాల్ లో నాయకత్వంలో ఎన్నుకోబడిన మొదటి కాంగ్రెసేతర ప్రభుత్వంలో కూడా మంత్రిగా బాధ్యతలు నిర్వర్తించాడు.. . అల్తమస్ డార్జిలింగ్ లోని ప్రసిద్ధ ఎమినెంట్ మౌంత్ హెర్మన్ పాఠశాలలో మరియు కలకత్తా లోని కలకత్తా బాలుర పాఠశాలలో విద్యనభ్యసించాడు. విద్యార్థిగా ఉన్నపుడు సామాజిక సమస్యలపై ఇతను రచించిన ఒక రచనను చదివిన కలకత్తా బాలుర పాఠశాలలోని ఒక ఉపాధ్యాయుడు ఇతడిని న్యాయశాస్త్రం చదవమని ప్రోత్సహించాడు. నకు అనుబంధంగా ఉన్న నుండి చరిత్ర ప్రధానాంశంగా పట్టభద్రుడైన తర్వాత అల్తమస్ న్యాయవిద్యను అభ్యసించాడు.
వంకాయ పచ్చడి
వంకాయతో పచ్చడి చేయడం సాధారణంగా అందరికీ తెలిసినదే. కానీ వంకాయ పచ్చడి ప్రాంతాలను బట్టి అనేక విదాలుగా చేస్తారు. 
వంకాయను కాల్చి చేయడం ఒక విధానము.
కావాల్సిన పదార్థాలు పాళ్ళు మీ పెద్దలను అడిగి తెలుసుకో గలరు.
ముందుగా వంకాయను నిప్పుల మీద బాగా కాల్చాలి. ఒక బాణలిలో నూనె, పోపు గింజలు, పచ్చి మిరపకాయలు వేసి వేగిన తరువాత దానిని కాల్చిన వంకాయలతో కలిపి అందులో తగినంత చింతపండు, ఉప్పు వేసి రోట్లో వేసి మెత్తగా రుబ్బితే తినడానికి సిద్ధం అవుతుంది. గ్రైండర్లోనైనా రుబ్బుకోవచ్చు.
పచ్చడి వంకాయలు కాస్త నూనె రాసి తక్కువ మంటలో కాల్చుకోవాలి. కాయలు చల్లారిన తర్వాత కాలిన పైపెచ్చును ఒలుచుకోవాలి. గుజ్జును ఒక గిన్నెలోకి తీసుకోవాలి.
కావాల్సిన పచ్చిమిర్చి, చింతపండు, ఉప్పు, కొద్దిగా పసుపు తీసుకుని, ఇవన్నీ మిక్సీలో వేసి గ్రైండ్ చేసుకోవాలి. దీనిలో వంకాయ గుజ్జును వేసి మరొకసారి గ్రైండ్ చేయాలి. ఎక్కువ మిక్సీ పట్టకూడదు. చివరగా కొద్దిగా కొత్తిమీర తరుగు వేసుకోవాలి.
ఎ.పి. కోమల
ఆర్కాట్ పార్థసారథి కోమల () (జ. 1934 ఆగష్టు 28) దక్షిణభారతదేశపు నేపథ్యగాయని. ఈమె 1950, 60వ దశకాల్లో తమిళం, మళయాలం మరియు తెలుగు భాషల్లో అనేక పాటలు పాడింది. రేడియో కళాకారిణి. తమిళనాడు ప్రభుత్వం ఈమెను కళైమామణి బిరుదంతో సత్కరించింది.
కోమల మద్రాసులోని తిరువళ్ళికేనులో జన్మించింది. ఈమె తల్లితండ్రులు పార్థసారథి, లక్ష్మి. మూడేళ్ళ వయసులోనే పాటలు పాడటం ప్రారంభించిన కోమలకు ఒక తెలిసిన వ్యక్తి రేడియోలో పాడే అవకాశం ఇచ్చింది. అదే సమయంలో రేడియోలో నాదస్వరం వాయించటానికి రాజమండ్రి నుండి మద్రాసు వచ్చిన గాడవల్లి పైడిస్వామి ఆమె పాటను విని, ఆనందపడి, కోమలిని తనతో పాటు రాజమండ్రి తీసుకువెళ్ళి అక్కడ శాస్త్రీయ సంగీతంలో శిక్షణ ఇచ్చాడు. జన్మతః తమిళురాలైనా కోమల సంగీతం నేర్చుకున్నది తెలుగుదేశంలోనే. తొలిసారిగా ఒరిస్సాలోని బరంపురంలో 1943లో జరిగిన శాస్త్రీయ సంగీత పోటీలో ముత్తుస్వామి దీక్షితార్‌ కృతి ‘శ్రీ గణనాయకం’ పాడి వెండిభరిణె గెలుచుకున్నది. ఈ కార్యక్రమానికి వచ్చిన దుర్గాబాయి దేశ్‌ముఖ్‌ కోమలను ప్రశంసించి మళ్లీ ఆ కృతిని పాడించుకున్నారు.
సంగీత అవగాహన ఉండటం వలన 1944లో తొమ్మిదేళ్ళ వయసులోనే ఈమెకు ఆలిండియా రేడియోలో ఉద్యోగం వచ్చింది. రేడియోలో ప్రసారమయ్యే గానలహరి కార్యక్రమంలో విద్యార్థినిగా పాల్గొనేది. అక్కడ పనిచేస్తుండగా సినిమాల్లో పాడే అవకాశం వచ్చింది. కోమల ప్రయాగ నరసింహశాస్తి సిఫార్సుతో 1946లో చిత్తూరు వి.నాగయ్య తీసిన ‘త్యాగయ్య’లో తొలిసారిగా సినిమా పాట పాడింది. ఆనందభైరవి రాగంలో ‘మధురానగరిలో చల్లనమ్మ’ అనే ఈ పాటకు ఆమె 250 రూపాయల పారితోషికం అందుకున్నది. ఈమె సినిమాలలో పాడిన తొలిపాట, చివరి పాట తెలుగు పాటలే కావటం విశేషం.
ఆలిండియా రేడియోలో ఉద్యోగ జీవితాన్ని ప్రారంభించిన కోమల 1995లో పదవీ విరమణ పొందింది.
ఎ.పి.కోమల పాడిన తెలుగు సినిమా పాటల పాక్షిక జాబితా:
సొదుం జయరాం
స్వర్గీయ సొదుం జయరాం కడప జిల్లాలోని ఉరుటూరు గ్రామంలో జన్మించారు. వీరు ప్రొద్దుటూరు మునిసిపల్ హైస్కూలులో చదివుకున్నారు. వీరు బి.ఏ. పట్టభద్రులు. 
కొడవటిగంటి కుటుంబరావు ప్రశంసలు పొందిన కథకుడాయన. పాడె, వాడిన మల్లెలు, పుణ్యకాలం మించిపోయింది మొదలైనవి వీరి ప్రసిద్ధ కథలు. 
వీరి కథల్లో అనవసరమైన సన్నివేశం గానీ, అనవసరమైన వాక్యం గానీ, అనవసరమైన మాటగానీ ఉండవని రచయితలు, విమర్శకులు, సాహితీపత్రికల సంపాదకులు గొప్పగా చెబుతారు. 
వీరు రాసిన కథలు చాలా మటుకు రెండు పేజీల్లోపలే ముగుస్తాయి. 2004లో వీరి కథలకు రాచకొండ రచనాపురస్కారం వచ్చింది.
నమ్రతా శిరోద్కర్
నమ్రతా శిరోద్కర్ ఒక భారతీయ సినీ నటి. 1993 లో ఈమె మిస్ ఇండియాగా ఎంపికైంది. మొదట రూపదర్శిగా పనిచేసేది. తర్వాత సినీ నటనను వృత్తిగా స్వీకరించింది. ప్రముఖ తెలుగు నటుడు ఘట్టమనేని మహేష్ బాబును 2005 ఫిబ్రవరి లో ప్రేమించి పెళ్ళాడింది. వీరికి ఇద్దరు పిల్లలు. బాబు గౌతం కృష్ణ మరియు పాప సితార.
పూనం పాండే
పూనం పాండే ఒక భారతీయ రూపదర్శి మరియు నటి. వివాదాస్పద వ్యాఖ్యలు మరియు చేష్టల ద్వారా తరచు వార్తలలో నిలుస్తుంటుంది.
ఢిల్లీలో జన్మించింది. అక్కడే పాఠశాల విద్యను పూర్తిచేసింది. 12 వ తరగతి తర్వాత మోడలింగ్ చేయసాగింది. 2010 లో గ్లాడ్‌రాక్స్ పత్రిక నిర్వహించిన అందాల భామల పోటీలో తొలి 8 మందిలో నిలిచింది. అలాగే ఒక ఫ్యాషన్ పత్రిక ముఖచిత్రంపై ఈవిడ చిత్రం దర్శనమిచ్చి పలువురు దృష్టిలో పడింది.
2011 లో ఈవిడ చిత్రం 21 క్యాలెండర్ లలో ముద్రితమైంది. ఇందులో ప్రపంచ ప్రసిద్ధి చెందిన గ్లాడ్‌రాక్స్ క్యాలెండర్ కూడా ఉంది.. భారతదేశంలో ముద్రితమయ్యే లో 2011 లో ఈవిడ చిత్రం ప్రచురితమైంది. లో విజయం సాధించిన తర్వాత పత్రికలో అభ్యంతరకరంగా పోజులిచ్చిన ఈవిడ చిత్రాలు ప్రచురితమవడంతో మనదేశంలో చిన్నపాటి సంచలనం సృష్టించి సినీ నిర్మాతల దృష్టిని ఆకర్షించగలిగింది .
దేశంలో మహిళలపై జరుగుతున్న అత్యాచార ఘటనలకు తనను బాధ్యురాలిని చేయడం తగదని బాలీవుడ్ నటి పూనమ్ పాండే పేర్కొన్నారు. ఫోటోషూట్‌లలో అసభ్యకరంగా ఫోజులిస్తూ, మ్యాగజైన్ ముఖ చిత్రాలపై అర్ధ నగ్నంగా కనబడే పూనమ్ లాంటి తారల వల్లే దేశంలో అత్యాచార ఘటనలు జరుగుతున్నాయని విమర్శల నేపథ్యంలో ఆమె పెదవి విప్పారు.
అత్యాచార ఘటనలు జరగడానికి తాను ఎంత మాత్రం బాధ్యరాలిని కాదన్నారు. ఐఎన్‌ఎస్‌తో ఆగస్టు 27న మాట్లాడిన ఆమె..’ రేప్ ఘటనలపై నన్ను బలిపశువుని చేస్తున్నారని, నా సినిమాలు ఎప్పుడు మహిళలను కించపరిచే విధంగా ఉండవన్నారు. ఇటువంటి దురాఘాతాలకు నా చిత్రాలు వ్యతిరేకమన్నారు.
ఆగస్టు 25, 2013న ముంబై ఫోటో జర్నలిస్ట్‌పై జరిగిన అత్యాచార ఘటన దేశ వ్యాప్తంగా సంచలనం రేకిత్తించడంతో పూనమ్‌పై విమర్శలు చోటు చేసుకుంటున్నాయి. ఈ అత్యాచార ఘటనకి తనకు ఎటువంటి సంబంధం లేకపోయినా .. బాధ్యురాలిని చేయడం బాధ కల్గిస్తుందన్నారు. అంతకముందు కూడా ఇటువంటి ఉదంతాలు జరగలేదా అని పూనమ్ ప్రశ్నించారు. గతంలో ఢిల్లీలో నిర్భయపై జరిగిన రేప్ ఘటనను కూడా ఈ సందర్భంగా గుర్తు చేశారు. దీనికి ఎవరు బాధ్యత వహించాలని ఎదురు ప్రశ్నించారు. దేశంలో చట్టాలు విఫలం చెందడం వల్లే ఇటువంటి ఘటనలు పునారావృతమవుతున్నాయని ఆమె మండిపడ్డారు